ملک_مشتاق_صاحب
سندھ یاترا
سندھ. یاترا (پارٹ فور) پاکستان سرائیکی پالٹی دے مرکزی راھنما نیں جانداربلکہ شاندار تقریر کیتی اوندے بعد سندھی شاعریں ادیبیں گلوکاریں دانشوریں تے قوم پرستیں نیں قوم پرستی سندھ دے حقوق تے وسائل تے اپنڑے اپنڑے سوھنڑے تے منفردانداز ءچ موقف پیش کیتا میکوں سبھ توں چنگی گالھ اے لگی کہ سندھی قوم پرستی دادرس ھک ڈاہ سال دی نکڑی(چھوکری)کنوں گھن کہ اسی80سال دی بڈھڑی وی ڈیندی کھڑی ھئی جڈاں تریمتاں کہیں تحریک دا حصہ بنڑدین تاں او تحریکاں عروج تے پج ویندن کیونکہ عورت دی گودیاجھولی بال دا پہلا سکول ہوندے جتھوں او سکھدے جے تئیں اساں سرائیکی قوم پرستی بارے صحیح معنے اپنڑی ماءبھینڑدھیریں تے نیانڑییں کوں گائیڈلائن نہ ڈیسوں او تائیں گال نہ بنڑسے عوامی پورھیت تحریک دے ایں پروگرام ءچ جئیں جئیں وی سٹیج تے ڈائس تے پنڈال ءچ ہال ءچ جتھاں وی پرفارم کیتے کمال کیتے میکوں ناں تاں ساریں دے یاد کائینی چاہے او جمن سندھی ہووےیا افضل شر آفتاب عباسی ہووے یا علی شیر  بہرحال ایویں لگدا ہا جیویں توبوٹک ڈرامہ ہووے جیندے وچ غلطی داگمان وی نئیں ہوندا لیکن سجنڑو اے کوئی روبوٹیں داپروگرام کائینہ ہا بلکہ جیندے جاگدے سندھی لوکیں بلکہ عوامی پورھیت تحریک داپروگرام ہا ایندے اتے محنت تھئ پئ ھئی اے ہک ٹیم ورک ہا تے اوں ٹیم دی قیادت ادی سئینڑً ڈاکٹر ماروی پلیجو تے دا ون اینڈاونلی جی این کھوسو کریندے پئے ھن انہاں دی جدوجہدمحنت عظمت تے لگن کوں سرخ سلام اے Well done;keep it up پروگرام دیاں سبھ توں زبردست شاندار تقریراں سئیں جی این کھوسو تےادی سئینڑ ڈاکٹرماروی پلیجو دیاں ھن دل آھداہابس سنڑیجن بیٹھیاں پروگرام ہالی مکیا کائنا ہا تے میں ڈوجھے پروگرام تے ونجنڑسانگھے اجازت منگی تاں ڈاکٹر صاحبہ تے کھوسو صاحب اکھیا نہ تساں کجھ کھادے نہ پیتے تے ناں کچاری تھئی اے تے نہ حال احوال  گھرتاں جلو ول ڈیہدے ھئیں میں ہتھ بدھ کہ آکھیا عوامی تحریک آلیں وی میکوں جنگشاہی برسی الے پروگرام دی دعوت ڈتی اے اوتھاں حاضری ضروری اے ول اونہاں اکھیا اساکوں ملیے بغیر واپس نئیں ونجنڑاں کجھ تحفے تے سوغاتاں تہاکوں ڈیوڑین اوضرور چا  تے ونجاھے   ول میں اگلی منزل جنگشاھی عوامی تحریک دے پج گئیم اے کیا ڈوپہریں کوں جتھاں صرف ورکرز تیارییں کوں لگے پئے ھن ھنڑ چند گھنٹیں ءچ اوتھاں روشنییں دا شاہر آباد تھیا کھڑاہا پہلے اساں سمجھے شاید کراچی پج گئوں  ہر پاسے خلقت ای خلقت ہئی بلکہ خلقت دا جھڑ گاجاں کھڑا ڈینداہا اتنا رش ہا جو ہک دفعہ ساڈا چیتا پٹیجنڑ پئے گئے  ترانہ پڑھیندا پیاء جیہڑا کہ پروگرام شروع تھیونڑ دا اعلان ہا   نور احمدکٹیار سئیں نیں سٹیج توں ہک ورکر کوں پٹھیا جیہڑا ساکوں مخلوق دے ایں سمندر ءچوں گھن کہ سٹیج تے پجا آیا تکھے تکھے ٹرنڑ دے باوجود جلسہ گاہ توں سٹیج تک ادھ گھنٹہ لگ گیا سٹیج کوٹھے کنوں اچا تے ویگھے کنوں وڈا لگدا ہا لائٹاں اتنا ھن جیویں ڈینہہ دے بارہ وجے دا ٹایم ہووے  جیہڑے پاسے ڈیکھو لوکیں دے سر ای سر ہن میں سوچیم ساڈے پاسے وزیر مشیر بلکہ وزیراعظم دا جلسہ اتناوڈا تے آرگنائزڈ نئیں ہوندا اتنے وڈے کراؤڈ کوں کنڑول کرنڑ انہاں دے کھاونڑ پیونڑ راہونڑ تے باہونڑ دا انتظام کرنڑ اتناسوکھا کم کائینی  عوامی تحریک دے ورکرز لکی ایرانی الیں کنوں وی زیادہ ٹرینڈ تے اکٹیوہن گاڈیاں کھڑاون بیگ سامان  روٹی پانڑی کھواونڑ سیکورٹی داانتظام  تے تریمتیں کوں چپ کروا تے ترتیب ءچ بہلاونڑ اےسارے کم لکھنڑتے آکھنڑتاں سوکھا پر عمل کرنڑ تے کراونڑ انتہائی مشک بلکہ ناممکن ہا جینکوں نوراحمد کٹیار دے ورکریں اپنڑی محنت نال ممکن کرڈکھائے  سندھی کتابیں دے سٹال کھاونڑ پیونڑ عوامی تحریک دے جھنڈے بیج ٹوپیاں سمیت ڈھگ سارے بئے وی سٹال لگے پئے ھن سندھ پولیس دی ڈھگ ساری نفری ڈپٹی ڈیونڑ آئی ودی ھئی لیکن سارے جلسے دی اصل سکیورٹی عوامی تحریک دے میل فی میل ورکرز ڈیندے کھڑے ھن  جلسہ گاہ ءچ پالٹی پرچمیں دی بہار ھئی کامریڈپلیجو سئیں دے سندھی قومی نظریے آلے فرامین تے فوٹو الے ہاتھی جیڈے پینا فلیکس  لگے کھڑے ھن سٹیج تے پنجاہ فٹ توں وڈی ایل سی ڈی  براہ راست کاروئی ڈکھالنڑکیتےنصب ھئی جلسے ءچ لوکیں دی توجہ تے دلچسپی حریان کرڈیونڑ الی ھئی جلسہ گاہ کنوں باہر ہک پاسے ہک وڈے میدان ءچ حاضرین کیتے کھانڑاں تیار تھینداپیاء ھئی لگداایویں ہا جیویں چڑووھئنیں دا ست پیڑیاں دیگاں پکیندیاں کھڑین   مجال اے کہیں ہک دیگ ءچ لونڑ مرچ گھٹ یاودھ تھئی ہووے   دیگییں الی جاہ ادھ کلومیٹر دے پندھ تے پارکنگ ایریا ہا لگدا ہا جو الخ ملخ دیاں گاڈیاں اتھائیں آیاں کھڑین موٹرسائیکلاں ڈیکھ تے ایویں لگدا جو ڈو ترائے فیکٹرییں مال کٹھے تیار کرڈتے نکڑے نکڑے نشوم بال تے بالڑیاں سندھی ثقافتی لباس ءچ بہوں سوھنڑے لگدے ودے ھن میکوں کہیں جادونگری ءچ آگئیاں یا اے کوئی خواب تاں نئیں   واش روم ویندے ہوئیں تھڈالگنڑ نال تلے جیہڑیلے ڈھٹاں تاں ول یقین آے کوئی خواب شاب نئیں بلکہ حقیقت اے   معرکہ حال حویلہ ہالی جاری اے  فی الحال موکل ڈیئو بقی حال اگلی قسط ءچ        اللہ سوھنڑے دی امان وددے رہوشالا ساڈا عشق سرائیکستان